b'\n_START_ARTICLE_\nMenandar\n_START_PARAGRAPH_\nMenandar (\xce\x9c\xce\xad\xce\xbd\xce\xb1\xce\xbd\xce\xb4\xcf\x81\xce\xbf\xcf\x82; Atena, 342. pr. Kr. - 291. pr. Kr.) bio je starogr\xc4\x8dki komediograf, najpoznatiji uz Aristofana, predstavnik je nove vrste komedije, koja se zvala komedija situacije. Napisao je vi\xc5\xa1e od stotinu komedija od kojih je samo jedna potpuno sa\xc4\x8duvana, a ostale su pre\xc5\xbeivjele u fragmentima te u prijevodima Plauta i Terencija.\n_START_SECTION_\nKarakteristike\n_START_PARAGRAPH_\nNapisao je stotine komedija, a najve\xc4\x87i mu je rival bio Filemon. Menandar se smatrao boljim dramati\xc4\x8darem te je \xc4\x8desto znao upitati Filemona - "Nije li te sram kad me pobijedi\xc5\xa1?"_NEWLINE_Divio se Euripidu kojeg je i opona\xc5\xa1ao u svojim promatranjima svakodnevnoga \xc5\xbeivota, morala i u analiziranju emocija. Njegovi likovi govore suvremenim jezikom i ne brinu se o mitovima pro\xc5\xa1losti nego sa svakodnevnim problemima atenskih ljudi. Njegove se radnje vrte oko mladi\xc4\x87a zaljubljenih u djevojke, ne\xc5\xbeeljenih trudno\xc4\x87a, roditeljske brige za djecu, izgubljenih ro\xc4\x91aka i raznih razuzdanih avantura._NEWLINE_Najpoznatije i jedino potpuno sa\xc4\x8duvano djelo, otkriveno na papirusu 1957., zove se \xe2\x80\x9e\xc4\x8covjekomrzac\xe2\x80\x9d (\xe1\xbd\x81 \xce\x94\xcf\x8d\xcf\x83\xce\xba\xce\xbf\xce\xbb\xce\xbf\xcf\x82). Poznato je i djelo \xe2\x80\x9eParni\xc4\x8dari\xe2\x80\x9d, sa\xc4\x8duvano u fragmentima. Od ostalih komedija poznati su nam tek neki o\xc4\x8duvani dijelovi._NEWLINE_Bio je velik uzor Plautu.'